Αποδόσεις και ποιοτικά χαρακτηριστικά του αυγού ορνίθων αυγοπαραγωγής στα σιτηρέσια των οποίων πραγματοποιήθηκε αντικατάσταση σογιαλεύρου με κτηνοτροφικό κουκί:
Creators: name: Πατσή, Ασημίνα Κωνσταντίνου
Publisher: name: Aristotle University of Thessaloniki
Year: 2012
Subjects: Όρνιθες αυγοπαραγωγής
Σπέρματα κτηνοτροφικού κουκιού
Αποδόσεις
Ποιοτικά χαρακτηριστικά αυγού
Layers
Fava beans
Performance
Egg quality traits

description: Αντικειμενικός σκοπός της πειραματικής αυτής εργασίας ήταν να αξιολογηθούν οι αποδόσεις και τα ποιοτικά χαρακτηριστικά του αυγού ορνίθων αυγοπαραγωγής, στα σιτηρέσια των οποίων πραγματοποιήθηκε αντικατάσταση σογιαλεύρου με σπέρματα κτηνοτροφικού κουκιού της ελληνικής ποικιλίας «Πολυκάρπη». Για τις ανάγκες του πειράματος χρησιμοποιήθηκαν συνολικά εκατόν οκτώ (108) όρνιθες αυγοπαραγωγής Isa Brown, ηλικίας 28 εβδομάδων κατά την έναρξη. Οι όρνιθες κατανεμήθηκαν τυχαία σε 3 διατροφικές επεμβάσεις (M, FB15, FB30). Κάθε επέμβαση περιελάμβανε 6 επαναλήψεις των 6 ορνίθων και κάθε επανάληψη αποτελείτο από 2 αβαθείς παρακείμενους κλωβούς με 3 όρνιθες/κλωβό. Κατά τη διάρκεια του πειράματος (56 ημέρες), στις όρνιθες της ομάδας Μ (μάρτυρας) χορηγήθηκε προς κατά βούληση κατανάλωση ένα τυπικό σιτηρέσιο αυγοπαραγωγής με βάση τον αραβόσιτο και το σογιάλευρο, ενώ στις όρνιθες των επεμβάσεων FB15 και FB30 χορηγήθηκε το σιτηρέσιο του μάρτυρα, στο οποίο έγινε αντικατάσταση σογιαλεύρου και μέρους του αραβοσίτου, σε ισοπρωτεϊνική βάση, με σπέρματα κτηνοτροφικού κουκιού σε ποσοστά 15 και 30%, αντίστοιχα. Τα πειραματικά σιτηρέσια ήταν ισοενεργειακά με την προσθήκη της απαιτούμενης ποσότητας σογιελαίου. Επίσης, προστέθηκε η αναγκαία ποσότητα λυσίνης και μεθειονίνης για την εξισορρόπησή τους ως προς τα αμινοξέα αυτά. Η συνολική αυγοπαραγωγή, ο ρυθμός αυγοπαραγωγής, η συνολικά παραχθείσα μάζα αυγών και η μάζα αυγού ανά όρνιθα και ημέρα μειώθηκαν σημαντικά (P&lt;0.05) στην επέμβαση με το μεγαλύτερο ποσοστό συμμετοχής κτηνοτροφικού κουκιού (30%) σε σύγκριση με τις άλλες δύο επεμβάσεις. Το βάρος του αυγού και το ύψος της λεκίθου μειώθηκαν σημαντικά στην επέμβαση FB30 ενώ το ύψος του λευκώματος αυξήθηκε σημαντικά στην επέμβαση FB15. Το σωματικό βάρος των ορνίθων δε μεταβλήθηκε στην επέμβαση FB30. Αντίθετα, στις επεμβάσεις Μ και FB15 αυξήθηκε κατά 5,2 και 6,5% αντίστοιχα, σε σύγκριση με το αρχικό τους βάρος. Τα αποτελέσματα της παρούσης εργασίας έδειξαν ότι τα σπέρματα του κτηνοτροφικού κουκιού της ελληνικής ποικιλίας «Πολυκάρπη» αποτελούν μια αξιόλογη πρωτεϊνική πηγή στη διατροφή των ορνίθων αυγοπαραγωγής και μπορούν, με την προσθήκη της αναγκαίας ποσότητας λυσίνης και μεθειονίνης, να αντικαταστήσουν μερικώς το σογιάλευρο στο σιτηρέσιό τους (κατά 40% περίπου), χωρίς δυσμενείς επιπτώσεις στις αποδόσεις και στα ποιοτικά χαρακτηριστικά του αυγού.
description: The aim of this experimental study was to evaluate the effect of dietary replacement of soybean meal with fava beans of the native Greek cultivar “Polikarpi” on the performance and egg quality traits of laying hens. In this experiment one hundred and eight (108), 28 wk-old at the beginning, Isa Brown layers were used and randomly allocated into 3 dietary treatments (M, FB15, FB30). Each treatment was comprised of six replicates of six layers each and each replicate was comprised of two adjacent cages of 3 layers each. During the experimental period (56 days) the layers of treatment M (control diet) fed on a typical diet for laying hens based on corn and soybean meal whereas those of treatments FB15 and FB30 fed on the same diet in which part of soybean meal and corn had been substituted, on an isonitrogenous basis, by fava beans at proportions 15 and 30%, respectively. The experimental diets were isocaloric by adding soy oil. Also added the necessary amount of lysine and methionine to balance themselves in these amino acids. Total egg production, egg production rate, total mass produced eggs and egg mass/hen/day significantly (P &lt;0.05) decreased in treatment contained the highest inclusion rate of fava beans (30%) compared to the other two treatments . Weight of the egg and the height of yolk significantly (P &lt;0.05) decreased in treatment FB30 while the amount of albumen significantly (P &lt;0.05) increased in treatment FB15. Body weight of layers was not altered in tretment FB30. However, in treatments M and FB15 increased by 5.2 and 6.5% respectively, compared to their initial weight. The results of this study showed that faba beans “Polikarpi” are a considerable source of protein in layer diet and can, by supplying the necessary quantity of lysine and methionine, replace partially soybean meal in their diet (up to 40%) without without any adverse effect on the performance and egg quality traits.